
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 168 

24 Ιουλίου 2013 


ΠΡΑΞΕΙΣ ΥΠ ΟΥΡΓΙΚΟΥ ΣΥΜΒΟΥΛΙΟΥ 

Πράξη 15 της 24.7.2013 

Έγκριση Αναδιάρθρωσης και Αποκρατικοποίησης της 
Δημόσιας Επιχείρησης Ηλεκτρισμού Α.Ε (Δ.Ε.Η. Α.Ε). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις των άρθρων 2, 5,10 και 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
Όργανα (π.δ. 63/2005, Α' 98). 

2. Τις 34240/6-7-2012 (Β' 2101) και 15378/19-7-2012 (Β' 2166) 
κοινές αποφάσεις του Πρωθυπουργού και του Υπουργού 
Περιβάλλοντος, Ενέργειας και Κλιματικής Αλλαγής. 

3. Την από 22.07.2013 κοινή εισήγηση του Υπουργού 
Οικονομικών και του Υφυπουργού Περιβάλλοντος, Ενέρ¬ 
γειας και Κλιματικής Αλλαγής σχετικά με το προτεινό- 
μενο Σχέδιο Αναδιάρθρωσης και Αποκρατικοποίησης 
της Δημόσιας Επιχείρησης Ηλεκτρισμού Α.Ε. 

4. Την ανάγκη άμεσης προώθησης και εφαρμογής του 
Σχεδίου για την αναδιοργάνωση της Δ.Ε.Η. Α.Ε. ενόψει 
των σχετικών ανακοινώσεων και συμφωνιών με τις αρ¬ 
μόδιες υπηρεσίες της Ευρωπαϊκής Επιτροπής και των 
εκπροσώπων των δανειστών της Χώρας. 

5. Το γεγονός ότι οι προβλεπόμενες στο εγκρινόμενο 
με την παρούσα Σχέδιο ενότητες, ήτοι: 

α. ο ιδιοκτησιακός διαχωρισμός του Ανεξάρτητου Δια¬ 
χειριστή Συστήματος Μεταφοράς Ηλεκτρικής Ενέργειας 
(ΑΔΜΗΕ) από τη Δ.Ε.Η. Α.Ε., 
β. η δημιουργία μιας νέας καθετοποιημένης εταιρείας 
ηλεκτρισμού και αποκρατικοποίησή της και 
γ. η αποκρατικοποίηση της μητρικής εταιρείας (Δ.Ε.Η.), 
συνιστούν περίπλοκη διαδικασία σε εταιρικό, νομικό, 
λογιστικό, φορολογικό και κανονιστικό - ρυθμιστικό επί¬ 
πεδο και απαιτούν ενέργειες μεγάλου αριθμού φορέων 
και υπηρεσιών. 

6. Το γεγονός ότι από την παρούσα Πράξη προκαλεί- 
ται δαπάνη σε βάρος του Κρατικού Προϋπολογισμού, 
το ύψος της οποίας δεν μπορεί να προβλεφθεί. 

7. Την πρόταση του Πρωθυπουργού, αποφασίζει: 

1. Εγκρίνουμε το Σχέδιο Αναδιάρθρωσης και Αποκρατι¬ 
κοποίησης της Δημόσιας Επιχείρησης Ηλεκτρισμού Α.Ε. 
με στόχο την προετοιμασία της εταιρείας για αποκρα¬ 
τικοποίηση και τη δημιουργία κατάλληλων συνθηκών 


για την πλήρη απελευθέρωση της αγοράς ηλεκτρικής 
ενέργειας και την περαιτέρω ανάπτυξη του ανταγωνι¬ 
σμού, καθώς και την προστασία των φορολογουμένων, 
των καταναλωτών και ιδίως των ευπαθών κοινωνικών 
ομάδων, που έχει ως εξής: 

Σχέδιο Αναδιάρθρωσης και Αποκρατικοποίησης 
της ΔΕΗ 

Εισαγωγή 

Ο σχεδιασμός της κατάλληλης ενεργειακής πολιτικής 
για τις ανάγκες και προοπτικές της χώρας είναι απο¬ 
λύτως απαραίτητος για την οικονομική ανάπτυξή της. 
Η επανάληψη κρίσεων ρευστότητας στην ενεργειακή 
αγορά, όπως αυτή του 2012, πρέπει να αποφευχθεί, ενώ 
ταυτόχρονα πρέπει να επιδιωχθεί αύξηση της αντα¬ 
γωνιστικότητας και αποδοτικότητας των ενεργειακών 
αγορών, ιδιαίτερα της αγοράς ηλεκτρισμού. Για το 
λόγο αυτό είναι ανάγκη να υιοθετηθεί ολοκληρωμένη 
προσέγγιση προς το συμφέρον των καταναλωτών, η 
οποία όμως να προστατεύει και τις ευπαθείς κοινωνικές 
ομάδες, αλλά και να ελαφρύνει τους φορολογούμενους, 
μεγιστοποιώντας ταυτόχρονα τα οφέλη για τους συμ- 
μετέχοντες στην αγορά. Οι μεταρρυθμίσεις που προ- 
τείνονται παρακάτω συνιστούν πλήρες σχέδιο για την 
αναδιοργάνωση της Δημόσιας Επιχείρησης Ηλεκτρισμού 
Α.Ε. («ΔΕΗ») με στόχο την προετοιμασία της εταιρείας 
για αποκρατικοποίηση, αλλά και τη δημιουργία κατάλ¬ 
ληλων συνθηκών για την πλήρη πλέον απελευθέρωση 
της αγοράς ηλεκτρισμού. 

Οι μεταρρυθμίσεις περιλαμβάνουν τρεις βασικές ενό¬ 
τητες: 

• Ιδιοκτησιακό διαχωρισμό του Διαχειριστή Συστή¬ 
ματος ΑΔΜΗΕ. 

• Δημιουργία νέας καθετοποιημένης εταιρείας ηλε¬ 
κτρισμού (προβλέποντας λεπτομερώς τη διαδικασία 
πώλησής της. 

• Αποκρατικοποίηση της ΔΕΗ. 

Η πραγματοποίηση των παραπάνω, συνιστά περίπλο¬ 
κη διαδικασία σε εταιρικό, νομικό, λογιστικό, φορολογικό 
και κανονιστικό/ρυθμιστικό επίπεδο. Για παράδειγμα, η 
μεταβίβαση στοιχείων ενεργητικού, τα οποία αφορούν 
από μηχανολογικό εξοπλισμό και ακίνητα έως δικαιώ¬ 
ματα επί ορυχείων (αλλά και αντίστοιχες της ΔΕΗ επί 
αυτών) χρήζουν περαιτέρω ενδελεχούς διερεύνησης 
κυρίως υπό το πρίσμα μελλοντικής απόκτησης της εται¬ 
ρικής ιδιοκτησίας από ιδιώτη επενδυτή/ές. 

Σε σχέση με τα ανωτέρω, και με σκοπό την διευ¬ 
κόλυνση και έγκαιρη διεκπεραίωσή τους, όπου αυτό 
απαιτηθεί, η Ελληνική Δημοκρατία θα διασφαλίσει ότι 
θα υπάρξουν οι απαραίτητες νομοθετικές παρεμβάσεις. 

Ακολουθεί περιγραφή της κάθε ενότητας: 

1. Ιδιοκτησιακός διαχωρισμός του ΑΔΜΗΕ μέσω αύ¬ 
ξησης μετοχικού κεφαλαίου υπέρ επενδυτή. Χρονοδιά¬ 
γραμμα για τη διαδικασία. 

Το χρονοδιάγραμμα περιλαμβάνει τα απαιτούμενα βή¬ 
ματα για την ολοκλήρωση της διαδικασίας, με στόχο την 
ολοκλήρωσή της πρώτης φάσης της εντός του 2013, και 
της δεύτερης φάσης της εντός του δευτέρου τριμήνου του 
2014, με πρόβλεψη για μελλοντική ολοκληρωτική αποχώρη¬ 
ση της ΔΕΗ από τον ΑΔΜΗΕ. Στόχος της Κυβέρνησης είναι, 
το Ελληνικό Κράτος να συμμετέχει στο μετοχικό κεφάλαιο 
της εταιρείας με ποσοστό που θα εξασφαλίζει καταστα¬ 
τική μειοψηφία σύμφωνα με την Ελληνική νομοθεσία περί 
ανωνύμων εταιρειών υπό τις κάτωθι προϋποθέσεις: 

• Οι μετοχές του ΑΔΜΗΕ θα τύχουν ξεχωριστής δι¬ 
αχείρισης (δηλ. από ξεχωριστές κρατικές οντότητες) 
από εκείνες της ΔΕΗ ή άλλης ενεργειακής εταιρείας 

• Οι τρέχοντες στόχοι εσόδων από τη διαδικασία 
ιδιωτικοποίησης που αναλογούν στη γενική κυβέρνηση 
δεν θα αποκλίνουν 

• Η διαδικασία απόκτησης των μετοχών δεν θα έχει 
φορολογικές ή οικονομικές επιπτώσεις για την Κυβέρ¬ 
νηση, ασύμβατες με τους στόχους του προγράμματος. 

Πιο συγκεκριμένα, η διαδικασία προβλέπεται να ολο¬ 
κληρωθεί ως εξής: 

Εξ αρχής θα υποβληθούν δεσμευτικές προσφορές που 
θα καλύπτουν και τις δύο φάσεις I και II ως κατωτέρω. 
Οι λεπτομέρειες επιδέχονται τροποποιήσεων - προσαρ¬ 
μογών κατόπιν συνεργασίας με το ΤΑΙΠΕΔ, χωρίς όμως 
μεταβολή του τελικού στόχου που είναι η ολοκλήρωση 
του διαχωρισμού (υηόυηόΐίηρ) το 2ο τρίμηνο του 2014. 

Φάση I: Είσοδος επενδυτή μέσω αύξησης μετοχικού 
κεφαλαίου (απόκτηση ποσοστού έως 49% του ΑΔΜΗΕ), 
με παράλληλη ανάληψη της διοίκησης της εταιρείας 
από τον επενδυτή. Οι παρακάτω ενέργειες προβλέπο- 
νται για την υλοποίηση της Φάσης I. 

ί. Στάδιο Προετοιμασίας: Εκτίμηση διάρκειας περί τους 4 
μήνες (Μάιος - Αύγουστος 2013). Το στάδιο προετοιμασίας 
περιλαμβάνει μεταξύ άλλων το σχεδίασμά της συναλλα¬ 
γής, την προετοιμασία των νομικών και λοιπών εγγράφων, 
καθώς και προκαταρκτική προσέγγιση της επενδυτικής 
κοινότητας ως προς πιθανό ενδιαφέρον συμμετοχής 
στην συναλλαγή. Παράλληλα, η ΔΕΗ, σε συνεργασία με 
τους συμβούλους της, θα προετοιμάσουν το υλικό που 
θα χρειαστούν οι επενδυτές ώστε να αξιολογήσουν με 
τον καλύτερο δυνατό τρόπο την επενδυτική ευκαιρία. Εν¬ 
δεικτικά αναφέρονται, συλλογή τεχνικών, οικονομικών και 
νομικών εγγράφων, προετοιμασία ενημερωτικού υλικού 
(1833ΘΓ, ίηίοιπίΒΐίοη πΐθπΐ0Γ3ηόυηη κ.λπ.) και παρουσιάσεων, 
καθώς και η σύνταξη των σχετικών νομικών εγγράφων. 

Ιί. Στάδιο επαφών με επενδυτές και προεπιλογής: 
Εκτίμηση διάρκειας περί τους 2 μήνες (Αύγουστος - 
Σεπτέμβριος 2013). Δημοσίευση διεθνούς πρόσκλησης 
σε επενδυτές για την εκδήλωση ενδιαφέροντος σχε¬ 
τικά με τη συναλλαγή και προεπιλογή επενδυτών. Για 
την προσέλκυση, ικανού αριθμού επενδυτών ώστε να 
διασφαλιστεί η ανταγωνιστικότητα της διαδικασίας, η 
ΔΕΗ, σε συνεργασία με τους συμβούλους της, θα διενερ¬ 
γήσει προκαταρκτικό κύκλο επαφών με την επενδυτική 
κοινότητα, με βάση δημοσιευμένες πληροφορίες, ενώ οι 


επενδυτές θα έχουν πρόσβαση και στην ανοιχτή διεθνή 
πρόσκληση εκδήλωσης ενδιαφέροντος στην οποία θα 
μπορούν να ανταποκριθούν. Η προεπιλογή θα γίνει με 
βάση συγκεκριμένα κριτήρια τα οποία θα αναλυθούν 
κατά τη φάση προετοιμασίας. Ενδεικτικά αναφέρονται, 
εμπειρία στη λειτουργία δικτύου μεταφοράς ηλεκτρικής 
ενέργειας, συμμόρφωση με τις επιταγές της ευρωπαϊκής 
νομοθεσίας αναφορικά σε εταιρείες μεταφοράς, χρημα¬ 
τοοικονομική και νομική καταλληλότητα - επάρκεια κ.ά.. 

ίϋ. Στάδιο εκτέλεσης της συναλλαγής: Εκτίμηση διάρ¬ 
κειας περί τους 3 μήνες (έως Δεκέμβριο 2013). Σε αυτό 
το στάδιο, οι επενδυτές που θα προεπιλεγούν μετά 
την αξιολόγηση του προηγούμενου σταδίου θα έχουν 
πρόσβαση σε εμπιστευτικές πληροφορίες με σκοπό τη 
διενέργεια οικονομικού, νομικού και τεχνικού ελέγχου 
(διαδικασία πλήρους άυο άίΐίροποθ με πρόσβαση σε πλή¬ 
ρες 03ΐα-Γθοπι). Σε αυτό το στάδιο θα λάβει χώρα και 
ενημέρωση από τη ΔΕΗ προς τους πιθανούς επενδυτές 
για σημαντικά εταιρικά ζητήματα ώστε οι επενδυτές να 
καταθέσουν τις δεσμευτικές προσφορές τους με εμπε¬ 
ριστατωμένη και λεπτομερή γνώση της επιχείρησης . 

Το τελικό στάδιο αφορά στην ολοκλήρωση και έγκρι¬ 
ση της συναλλαγής: Μετά την οριστική συμφωνία με τον 
προτιμητέο επενδυτή (η οποία θα επικυρωθεί με την 
υπογραφή Σύμβασης Αγοροπωλησίας Μετοχών -3Ιί3γθ- 
ΡϋΓοίιαεο ΑρΓβθπιοηΙ), τα μέρη, ως οφείλει έκαστο, θα 
αναλάβει τη χορήγηση των αναγκαίων κανονιστικών 
εγκρίσεων (π.χ. από ρυθμιστικές αρχές, αρχές ανταγωνι¬ 
σμού σε εγχώριο και ευρωπαϊκό επίπεδο, δανειστές της 
ΔΕΗ και του ΑΔΜΗΕ με σχετικά συμβατικά δικαιώματα 
προ-έγκρισης κ.λπ.), καθώς και την ολοκλήρωση κάθε 
απαραίτητης για την ολοκλήρωσης της συναλλαγής 
προϋπόθεσης. Ο χρόνος ολοκλήρωση της συναλλαγής 
συναρτάται με τα παραπάνω, αλλά και την πολυπλοκό- 
τητα και προϋποθέσεις των όποιων αναγκαίων προβλε- 
πόμενων. Τα συμβατικά κείμενα της αγοραπωλησίας θα 
περιλαμβάνουν τις όποιες αναγκαίες προαπαιτούμενες 
πράξεις για έκαστο συμβαλλόμενο μέρος χωρίς την 
πλήρωση των οποίων δεν θα είναι δυνατή η ολοκλή¬ 
ρωση της συναλλαγής (οοηάίΐίοη ρΓθΟθάοηΙε). 

Φάση II: Συμβατική υποχρέωση απόκτησης από τον 
προτιμητέο επενδύτη επιπλέον ποσοστού έως και 51% 
του μετοχικού κεφαλαίου του ΑΔΜΗΕ από τη ΔΕΗ. 

Η Σύμβαση Αγοροπωλησίας Μετοχών (δίιβΓθ-ΡυΐΌύεεθ 
ΑηΓθθπίθηΙ) με τον προτιμητέο επενδυτή που θα έχει 
επιλεγεί στη Φάση I θα προβλέπει δεσμευτικά τη δι¬ 
αδικασία, όρους και προϋποθέσεις σύμφωνα με τους 
οποίους η ΔΕΗ θα διαθέσει το επιπλέον ποσοστό (μέ¬ 
χρι και 51%) για τον πλήρη ιδιοκτησιακό διαχωρισμό, ο 
οποίος θα λάβει χώρα μέχρι και την ολοκλήρωση του 
δευτέρου τριμήνου του 2014. Η εν λόγω συμφωνία θα 
είναι δεσμευτική και για τους δύο συμβαλλόμενους. 

Η όλη προαναφερθείσα διαδικασία θα διεξαχθεί από 
τη ΔΕΗ όπως επιβάλλεται από τους κανόνες του εθνικού 
και ευρωπαϊκού δικαίου και ειδικότερα τις απαιτήσεις 
τΠό χρηματιστηριακής νομοθεσίας (λόγω και της εισα¬ 
γωγής της ΔΕΗ στο Χρηματιστήριο Αθηνών). Θα υπάρξει 
βεβαίως στενή συνεργασία και πλήρης συντονισμός 
με το ΤΑΙΠΕΔ, του οποίου η υποστήριξη θα ζητηθεί 
πλήρως στο πλαίσιο των αρμοδιοτήτων του (αλλά και 
προκειμένου να συντονιστεί με απρόσκοπτο τρόπο και 
με τη διαδικασία της διάθεσης του 17% του μετοχικού 
κεφαλαίου της ΔΕΗ, ζήτημα αρμοδιότητας του ΤΑΙΠΕΔ). 

Φάση I - Είσοδος στρατηγικού επενδυτή 


Προετοιμασία συναλλαγής - 4 μήνες 


Εκδήλωση 
ενδιαφέροντος - 2 
μήνες 

Εκτέλεση συναλλαγής - 3 μήνες 


Κλείσιμο συναλλαγής 
(εγκρίσεις, διενέργεια 
αύξησης μετοχικού κεφαλαίου 
κλπ.) 


Φάση II - Διάθεση επιπλέον ποσοστού 

Εντός δευτέρου τριμήνου του 2014 


Προτιμητέος επενδυτής αγοράζει το επιπλέον ποσοστό μέχρι 51% από τη ΔΕΗ 


2.1. Δημιουργία νέας καθετοποιημένης εταιρείας ηλε¬ 
κτρισμού (ως προς στοιχεία ενεργητικού, ανθρώπινο 
δυναμικό και πελατειακή βάση). 

Σε σχέση με αυτή τη νέα καθετοποιημένη εταιρεία, 
ειδικά αναφορικά με τα στοιχεία ενεργητικού, στόχος 
είναι: 

α) να δημιουργηθεί βιώσιμη ανταγωνιστική νέα εται¬ 
ρεία στην οποία θα δοθεί το 30% περίπου του παραγω¬ 
γικού δυναμικού της ΔΕΗ, λαμβάνοντας υπόψη μεταξύ 
άλλων και την απόσυρση παλαιών μονάδων, αλλά και 
νέων μονάδων, στο βαθμό που υφίσταται ρεαλιστική 
πιθανότητα δημιουργίας τους. Η νέα εταιρεία προβλέπε- 
ται να έχει και αναλογικό ποσοστό της δραστηριότητας 
της Γενικής Διεύθυνσης Εμπορίας της ΔΕΗ. Συνεπώς, και 
το παραγωγικό μίγμα και η πελατειακή βάση της νέας 
εταιρείας, θα αντικατοπτρίζουν αναλογικά τα αντίστοι¬ 
χα τμήματα της ΔΕΗ. 

β) στο πλαίσιο αυτό, το σχέδιο θα περιλαμβάνει προ¬ 
βλέψεις για την από-επένδυση λιγνιτικών, υδροηλεκτρι¬ 
κών και μονάδων φυσικού αερίου που σήμερα λειτουργεί 
η ΔΕΗ. Επίσης θα περιέχει προβλέψεις για πρόσβαση 
της νέας εταιρείας σε αποθέματα λιγνίτη σε αναλογι¬ 
κά ισότιμη βάση με τη ΔΕΗ, συμπεριλαμβάνοντας στο 
χαρτοφυλάκιο της νέας εταιρείας και ορυχεία λιγνίτη 
που σήμερα διαχειρίζεται η ΔΕΗ, για την τροφοδοσία 
των αντίστοιχων σταθμών. 

Συνολικά, η νέα εταιρία θα δεχθεί από τη ΔΕΗ περίπου, 
1.400 Μ\Λ/ μονάδων με καύσιμο λιγνίτη, με αμερόληπτη 


πρόσβαση στα ορυχεία λιγνίτη που είναι αναγκαία για 
την επαρκή τροφοδοσία τους, 500 Μ\Λ/ υδροηλεκτρικού 
δυναμικού και 500 Μ \Ν δυναμικού φυσικού αερίου. Το 
ακριβές δυναμικό και οι συνιστώσες που θα μεταφερ¬ 
θούν για να αποτελόσουν την παραγωγική βάση της 
νέας εταιρείας θα προσδιοριστούν με μεγαλύτερη ακρί¬ 
βεια μέχρι το τέλος Ιουνίου 2013 μετά από διαβούλευση 
με την Ευρωπαϊκή Επιτροπή, με βάση κατάλογο παγίων 
της ΔΕΗ ο οποίος θα γνωστοποιηθεί στην Ευρωπαϊκή 
Επιτροπή μέχρι τέλος Μάΐου 2013. 

Προκειμένου το Ελληνικό Δημόσιο να προωθήσει την 
απελευθέρωση της αγοράς ηλεκτρισμού, θα εξασφα¬ 
λίσει την πρόσβαση, επί ίσοις όροις για τους συμμε- 
τέχοντες σε αυτήν, σε λιγνιτικά πεδία που δεν έχουν 
παραχωρηθεί στη ΔΕΗ. 

Λιγνιτικά πεδία που ανήκουν στο Ελληνικό Δημόσιο 
για την εκμετάλλευση των οποίων έχει προκηρυχθεί 
πλειοδοτικός διαγωνισμός, ο οποίος βρίσκεται σε εξέ¬ 
λιξη και στον οποίον η ΔΕΗ δεν συμμετείχε, μπορούν 
να δοθούν προς εκμετάλλευση σε τρίτους, δεδομένου 
ότι με αυτόν τον τρόπο ενισχύεται ο ανταγωνισμός. 

Η εφαρμογή του σχεδίου θα πρέπει να γίνει σε συμ¬ 
φωνία με τις υπηρεσίες της Ευρωπαϊκής Επιτροπής, 
προκειμένου να εξασφαλιστεί συμβατότητα με τη σχε¬ 
τική ευρωπαϊκή νομοθεσία και βέλτιστη πρακτική, καθώς 
επίσης και στο πλαίσιο του ισχύοντος δημοσιονομικού 
προγράμματος. 

Όπως προβλέπεται ήδη, η απελευθέρωση της χον¬ 
δρεμπορικής αγοράς θα συνδεθεί άμεσα με την αντί¬ 
στοιχη απελευθέρωση της λιανικής αγοράς προμήθειας 
ηλεκτρικής ενέργειας, ώστε να αναπτυχθεί επαρκής 
ανταγωνισμός προς όφελος του καταναλωτή και της 
οικονομίας. Στο πλαίσιο αυτό παραμένει υπό εξέταση 
επί του παρόντος ο τρόπος με τον οποίο η νέα εταιρεία 
θα προσελκύσει πελάτες, κατ’ αναλογία, από την πελα¬ 
τειακή βάση της ΔΕΗ ανά κατηγορία πελατών. 

Σε συνδυασμό με τη λειτουργική διάρθρωση της νέας 
εταιρείας, και στο πλαίσιο της αναδιοργάνωσης της 
αγοράς ηλεκτρικής ενέργειας που θα προκόψει από 
την ίδρυσή της, η σύσταση της νέας εταιρείας θα λάβει 
υπόψη την κεφαλαιουχική δομή της ΔΕΗ, την αξία της, 
και συναφή ζητήματα Επί παραδείγματί: 

ί) Όταν δημιουργηθεί η νέα εταιρεία, ένα μέρος των 
υποχρεώσεων της ΔΕΗ (συμπεριλαμβανομένου του δα¬ 
νεισμού της) θα μεταφερθεί μαζί με τα στοιχεία ενερ¬ 
γητικού τα οποία θα εισφερθούν σε αυτή. Σημειώνεται 
εξάλλου ότι, ο δανεισμός της ΔΕΗ σε πολύ μεγάλο 
βαθμό έχει χρηματοδοτήσει την κατασκευή και συντή¬ 
ρηση των παραγωγικών μονάδων που θα εισφερθούν 
στην νέα εταιρεία. 

ϋ) Το τίμημα που θα επιτευχθεί μέσω διαγωνιστικής 
διαδικασίας δεν θα πρέπει να δημιουργεί ζημία στη ΔΕΗ 
(υπό την έννοια του να επιτραπεί πώληση κάτω από 
την λογιστική αξία των εισφερομένων στοιχείων όπως 
αυτή προσδιορίζεται με τα διεθνή λογιστικά πρότυπα). 
Πέρα από το ότι αυτό θα αντέβαινε τις γενικές αρχές 
του ευρωπαϊκού δικαίου για την πώληση δημόσιας περι¬ 
ουσίας, ουσιαστικά θα επιδοτούσε το νέο ανταγωνιστή 
σε βάρος του υγιούς ανταγωνισμού. Επιπλέον θα έθετε 
και ζητήματα προστασίας των μετόχων μειοψηφίας της 
ΔΕΗ. 

Ιδιαίτερη μνεία γίνεται σε θέματα προσωπικού, καθώς 
η νέα εταιρεία θα πρέπει να στελεχωθεί με το ανθρώ¬ 
πινο δυναμικό που απασχολείται στις συγκεκριμένες 
παραγωγικές μονάδες και ορυχεία, και από το ανάλογο 
ανθρώπινο δυναμικό των λοιπών διευθύνσεων της ΔΕΗ 
(π.χ. λογιστήριο, μηχανογράφηση και άλλες υποστηρι¬ 
κτικές υπηρεσίες). 

2.2. Χρονοδιάγραμμα για την αποκρατικοποίηση της 
νέας εταιρείας μέσω της ΔΕΗ, με τη συνδρομή του 
ΤΑΙΠΕΔ, με στόχο την έναρξη των δραστηριοτήτων της 
νέας εταιρείας το 2015. 

Τα βασικότερα βήματα για την ολοκλήρωση αυτής 
της διαδικασίας συνοψίζονται ως εξής: 

α) Στάδιο Προετοιμασίας: Εκτίμηση διάρκειας περί 
τους 12 μήνες (Ιούνιος 2013 - Ιούνιος 2014). Το στάδιο 
αυτό περιλαμβάνει το σχεδίασμά της συναλλαγής, κα¬ 
θώς και τον τελικό καθορισμό των στοιχείων ενεργη¬ 
τικού που θα αποτελόσουν τη νέα εταιρεία. Στο στά¬ 
διο προετοιμασίας θα πρέπει να αναλυθούν σε βάθος 
δικαιώματα και υποχρεώσεις που αφορούν στη ΔΕΗ 
σήμερα, και τον τρόπο που θα μπορούσαν να παρα¬ 
μένουν εφαρμοστέα (ή να προσαρμοστούν αναλόγως) 
όταν η εταιρεία θα είναι υπό ιδιοκτησιακό καθεστώς 
που δεν εμπεριέχει δημόσιο έλεγχο. Σε αυτό το πλαίσιο 
ενδεχομένως να πρέπει να ληφθούν και αποφάσεις για 
ενέργειες από τη ρυθμιστική αρχή ή άλλες κυβερνητικές 
υπηρεσίες. Παράλληλα, η ΔΕΗ σε συνεργασία με τους 
συμβούλους της, θα προετοιμάζει το υλικό που θα χρει¬ 
αστούν οι επενδυτές ώστε να αξιολογήσουν με τον κα¬ 


λύτερο δυνατό τρόπο τη νέα εταιρεία. Ενδεικτικά ανα- 
φέρονται, συλλογή τεχνικών, οικονομικών και νομικών 
εγγράφων, προετοιμασία ενημερωτικού υλικού (Ιθ 38ΘΓ, 
ίηίθΓπΐ3ίίοη πιβηηοΐ'βηάυηη κ.λπ.), και παρουσιάσεων καθώς 
και η σύνταξη των σχετικών νομικών εγγράφων. 

β) Στάδιο επαφών με επενδυτές και προεπιλογής: Εκτί¬ 
μηση διάρκειας περί τους 2 μήνες (Ιούνιος- Ιούλιος 2014). 
Δημοσίευση διεθνούς πρόσκλησης σε επενδυτές για την 
εκδήλωση ενδιαφέροντος σχετικά με τη συναλλαγή και 
προεπιλογή επενδυτών. Η προεπιλογή των επενδυτών 
θα γίνει με βάση συγκεκριμένα κριτήρια, τα οποία θα 
έχουν ως στόχο την συμμετοχή επενδυτών οι οποίοι 
θα διαθέτουν εχέγγυα για την προστασία των κατα¬ 
ναλωτών και της αγοράς γενικότερα (π.χ. εμπειρία στο 
τομέα της ηλεκτρικής ενέργειας, οικονομική και νομική 
καταλληλότητα κ.α.). Για την προσέλκυση, ικανού αριθ¬ 
μού επενδυτών ώστε να διασφαλιστεί η ανταγωνιστι¬ 
κότητα της διαδικασίας, η ΔΕΗ σε συνεργασία με τους 
συμβούλους της, θα διενεργήσει προκαταρκτικό κύκλο 
επαφών με την επενδυτική κοινότητα, με βάση δημοσι¬ 
ευμένες πληροφορίες, ενώ οι επενδυτές θα έχουν πρό¬ 
σβαση και στην ανοιχτή διεθνή πρόσκληση εκδήλωσης 
ενδιαφέροντος στην οποία θα μπορούν να απαντήσουν. 

γ) Στάδιο εκτέλεσης της συναλλαγής με εκτιμώμενη 
διάρκεια περί τους 7 μήνες (Ιούλιος 2014 - Φεβρουάριος 
2015). Σε αυτό το στάδιο, οι επενδυτές που θα προεπιλέ- 
γουν μετά την αξιολόγηση του προηγούμενου σταδίου, 
θα έχουν πρόσβαση σε εμπιστευτικές πληροφορίες με 
σκοπό τη διενέργεια οικονομικού, νομικού και τεχνικού 
ελέγχου (διαδικασία όαΙβ-Γοοπι). Σε αυτό το στάδιο θα 
λάβει χώρα επίσης και η διαπραγμάτευση μεταξύ της 
ΔΕΗ και των πιθανών επενδυτών αναφορικά με θέματα 
νομικής και εμπορικής φύσεως, έτσι ώστε να καταθέ¬ 
σουν οι επενδυτές τις δεσμευτικές προσφορές τους. 
Είναι σημαντικό να σημειωθεί ότι εφόσον υπάρχει ικα¬ 
νοποιητικό ενδιαφέρον, η συναλλαγή μπορεί - είτε να 
εκτελεστεί σε δύο φάσεις με κατάθεση μη δεσμευτικών 
προσφορών, ακολουθούμενες από την κατάθεση δε¬ 
σμευτικών προσφορών σε δεύτερο στάδιο, - είτε με την 
απευθείας κατάθεση δεσμευτικών προσφορών. Σε κάθε 
περίπτωση ο σχεδιασμός αυτός ενδέχεται να έχει επί¬ 
πτωση στο συνολικό χρονοδιάγραμμα της συναλλαγής. 

δ) Το τελικό στάδιο αφορά στο κλείσιμο /έγκριση της 
συναλλαγής. Η ΔΕΗ θα προχωρήσει στις απαιτούμενες 
εταιρικές διαδικασίες, ενώ η Κυβέρνηση θα προβεί σε 
όλα τα αναγκαία βήματα και ενέργειες για την ολο¬ 
κλήρωση της συναλλαγής, συμπεριλαμβανομένων και 
των απαιτούμενων νομοθετικών ρυθμίσεων. Παράλλη¬ 
λα ο επενδυτής, θα πρέπει να προβεί και αυτός στις 
απαραίτητες ενέργειες ώστε να μπορεί να αναλάβει τη 
λειτουργία της νέας εταιρείας. Ο χρόνος ολοκλήρωσης 
της συναλλαγής εξαρτάται από την ανταπόκριση των 
εμπλεκόμενων φορέων και την πολυπλοκότητα / όρους 
των απαιτούμενων διαδικασιών, ενώ σημειώνεται ότι 
στις τελικές συμφωνίες θα υπάρχουν προαπαιτούμενες 
πράξεις για κάθε μέρος, χωρίς την πλήρωση των οποίων 
δεν θα είναι δυνατή η ολοκλήρωση της συναλλαγής. 

Όλη η ανωτέρω διαδικασία θα πρέπει να ολοκληρωθεί 
εντός του πρώτου τρίμηνου του 2015. 

Όσον αφορά στην εκτέλεση της διαδικασίας για την 
περίπτωση της «Μικρής ΔΕΗ» (διεξαγωγή, συνεργασία 
με ΤΑΙΠΕΔ), ισχύουν τα όσα αναφέρθηκαν στην τελευ¬ 
ταία παράγραφο της Ενότητας 1. 

Αποκρατικοποίηση Μικρής ΔΕΗ 



Προετοιμασία συναλλαγής - 12 μήνες 


Εκδήλωση 

ενδιαφέροντο 

ς& 

προεπιλογή - 
2 μήνες 


Εκτέλεση συναλλαγής - 
7 μήνες 


2. Σχέδιο και χρονοδιάγραμμα για την αποκρατικο¬ 
ποίηση της ΔΕΗ. 

Το σχέδιο αφορά στη διάθεση των μετοχών που αντι¬ 
προσωπεύουν το 17% που κατέχει το Ελληνικό Δημόσιο, 
κατά προτίμηση μέσω της προσέλκυσης στρατηγικού 
επενδυτή (συνεκτιμώντας ότι ήδη το 49% των μετοχών 
διατίθεται μέσω της χρηματιστηριακής αγοράς). Η δι¬ 
αδικασία αποτελείται από διάφορα στάδια, ενδεικτικά: 

• Στάδιο προετοιμασίας: Σύνταξη όλων των απαιτού- 
μενων εγγράφων για τη διαδικασία (Τθ35θΓ, Πληροφορι¬ 
ακό Σημείωμα, Ριόοθ53ΙθΙΙθγ, Πρόσκληση Εκδήλωσης Εν¬ 
διαφέροντος) όπως και έγγραφα ενδελεχούς (άίΐίροηοο) 
ελέγχου όπως και σχετικοί έλεγχοι (ΙΘ 93 Ι 3ηά βοοουηΐίηρ 
νβηάοΓ άυβ άίΐίςοηοο Γθροιίε). Πρόσκληση Εκδήλωσης 
Ενδιαφέροντος σύμφωνα με τις διαδικασίες του ΤΑΙΠΕΔ, 
περιλαμβάνοντας συγκεκριμένα κριτήρια προεπιλογής 
επενδυτών (νομικά, οικονομικά, τεχνικά, κτλ.) 

• Εκτέλεση συναλλαγής: Σύμφωνα με το επίπεδο εκ¬ 


δήλωσης ενδιαφέροντος θα επιλεχθεί εάν η διαδικα¬ 
σία θα διεξαχθεί σε ένα στάδιο (απευθείας κατάθεση 
δεσμευτικών προσφορών), ή δύο στάδια (κατάθεση μη 
δεσμευτικών προσφορών και εν συνεχεία δεσμευτικών 
προσφορών). Η διαδικασία εκτέλεσης ολοκληρώνεται 
με την υπογραφή των σχετικών νομικών εγγράφων (εν¬ 
δεικτικά Συμφωνία Αγοραπωλησίας Μετοχών) 

Η προεργασία θα αρχίσει αμέσως μετά την οριστικο¬ 
ποίηση του καταλόγου παγίων που θα περιλαμβάνονται 
στη νέα εταιρεία. Η διαγωνιστική διαδικασία αναμένεται 
να αρχίσει εντός του τρίτου τριμήνου του 2015 όποτε 
και εκτιμάται ότι θα ολοκληρωθεί το τέλος του 2015. 
Σημειώνεται ότι η ολοκλήρωση της αποκρατικοποίησης 
της ΔΕΗ θα πρέπει να λαμβάνει υπόψη τους τελικούς 
όρους της συναλλαγής πώλησης της νέας εταιρείας. 

Η διαδικασία αυτή εκτιμάται ότι θα ολοκληρωθεί στο 
τέλος του 2015 ή εντός του πρώτου τριμήνου του 2016. 
Αναλυτικότερα το χρονοδιάγραμμα έχει ως εξής: 

Αποκρατικοποίηση ΔΕΗ 

Ιαν-Μαρ- Απρ-15 Μαι-15 Ιουν-15 Ιουλ-15 Αυγ-15 Σεπτ-15 Τέλος 2015 

ι ζ I 


Προετοιμασία συναλλαγής - 
2 μήνες 

Εκδήλωση 
ενδιαφέροντος - 1 
μήνας 

Εκτέλεση συναλλαγής - 2 
μήνες 

Κλείσιμο συναλλαγής 


2. Εξουσιοδοτούμε από κοινού τον Υπουργό Οικονο¬ 
μικών και τον Υπουργό Περιβάλλοντος, Ενέργειας και 
Κλιματικής Αλλαγής να επιφέρουν τροποποιήσεις στο 
ανωτέρω Σχέδιο ή σε τμήματα αυτού, ιδίως όσον αφορά 
στον καθορισμό και στο χρονοδιάγραμμα υλοποίησης 
των επί μέρους φάσεων και σταδίων κάθε ενότητας 
του σημείου 5 του προοιμίου της παρούσας, υπό τον 
όρο του αμετάβλητου των τριών βασικών ενοτήτων του 
σημείου τούτου. 


Η πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές αντίγραφο 

Ο Γενικός Γραμματέας της Κυβέρνησης 
ΠΑΝΑΓΙΩΤΗΣ Δ. ΜΠΑΛΤΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ3δΙβΓ.β1@θί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 01001682407130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































